Komission asetus (EY) N:o 1825/97, annettu 22 päivänä syyskuuta 1997, tiettyjen neuvoston asetuksella (ETY) N:o 790/89 vahvistettujen pähkinöitä ja johanneksenleipää koskevien määrien ecuina ilmoitettujen arvojen muuttamisesta yhteisessä maatalouspolitiikassa sovellettavien muuntokurssien muuttamisen seurauksena sekä asetuksen (EY) N:o 1363/95 muuttamisesta



Virallinen lehti nro L 260 , 23/09/1997 s. 0009 - 0010



KOMISSION ASETUS (EY) N:o 1825/97, annettu 22 päivänä syyskuuta 1997, tiettyjen neuvoston asetuksella (ETY) N:o 790/89 vahvistettujen pähkinöitä ja johanneksenleipää koskevien määrien ecuina ilmoitettujen arvojen muuttamisesta yhteisessä maatalouspolitiikassa sovellettavien muuntokurssien muuttamisen seurauksena sekä asetuksen (EY) N:o 1363/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisessä maatalouspolitiikassa sovellettavasta laskentayksiköstä ja vaihtokursseista 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 7 artiklan, sekä katsoo, että hedelmien ja vihannesten yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (3), sellaisena kuin se on viimeksi muutettuna komission asetuksella (EY) N:o 1363/95 (4), 14b artiklan 1 kohdassa säädetään jäsenvaltioiden tietyin ehdoin myöntämästä pähkinöiden ja/tai johanneksenleivän tuottajien järjestöjen perustamiseen tarkoitetusta kiinteästä lisätuesta; neuvoston asetuksen (ETY) N:o 790/89 (5), sellaisena kuin se on muutettuna asetuksella (EY) N:o 1363/95, 1 artiklassa on vahvistettu tämän tuen määräksi tapauksen mukaan 60, 70 tai 75 ecua tonnilta; asetuksen (EY) N:o 1363/95 5 artiklassa näitä määriä nostettiin 72,45, 84,53 ja 90,56 ecuksi tonnilta 1 päivästä tammikuuta 1996 alkaen siten, että tukeen oikeuttavan tekijän ensimmäinen päivämäärä on maatalouden muuntokurssien korjauskertoimen poistamisen päivämäärä 1 päivä helmikuuta 1995; asetuksen (ETY) N:o 1035/72 14b artiklan 2 kohdan toisen alakohdan mukaisesti 31 päivään joulukuuta 1993 asti ja kyseisen asetuksen 36 artiklan 2 kohdan mukaisesti 1 päivästä tammikuuta 1994 alkaen Euroopan maatalouden ohjaus- ja kehitysrahastosta (EMOTR) maksettava kiinteän lisätuen yhteisörahoitus maksetaan yksinomaan EMOTR:n ohjausosastosta; edellä esitetystä ja 31 päivänä tammikuuta 1995 annetun toisinnon 3 artiklan 2 kohdan säännöksistä sekä asetuksen (ETY) N:o 3813/92 6 artiklan 3 kohdasta seuraa, että maatalouden muuntokurssi, jota sovellettiin muutettaessa yllä tarkoitettuja ecuina ilmoitettuja määriä kansallisiksi valuutoiksi, oli 1 päivästä tammikuuta 1993 31 päivään joulukuuta 1995 kirjanpitokurssi, jota sovellettiin 1 päivänä tammikuuta sinä vuonna, jona päätös tuen myöntämisestä tehtiin; tämä tilanne sekä Ranskan frangin revalvaatio vuosina 1993 ja 1994 johti 1 päivästä tammikuuta 1993 31 päivään joulukuuta 1995 ulottuvalla jaksolla aiemmin Ranskan osalta sovelletun muuntokurssin alenemiseen; asetuksen (ETY) N:o 3813/92 7 artiklan mukaisesti Ranska on pyytänyt edellä tarkoitettujen määrien, jotka olivat 60, 70 ja 75 ecua tonnilta, nostamista vuosien 1993, 1994 ja 1995 osalta; tähän pyyntöön on syytä myöntyä; alan talouden moitteettoman hallinnon vuoksi ja ottaen huomioon jakso, jota kyseinen lisäys koskee, on kuitenkin aiheellista antaa asianomaisille jäsenvaltioille oikeus soveltaa niitä; komissio vahvistaa toimenpiteet, jotka toteutetaan asetuksen (ETY) N:o 3813/92 7 artiklan nojalla kyseisen asetuksen 12 artiklassa säädetyn menettelyn mukaisesti; näin ollen sovelletaan hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (6) 46 artiklassa tarkoitettua menettelyä; asetuksen (ETY) N:o 3813/92 13 artiklan 2 kohtaa sovelletaan ainoastaan niihin hintojen ja määrien ecuina ilmoitettuihin arvoihin, joiden vastaavaan arvoon kansallisessa valuutassa 31 päivänä tammikuuta 1995 vaikutti maatalouden muuntokurssien korjauskerroin; näin ei kuitenkaan ollut asetuksen (ETY) N:o 790/89 1 artiklassa tarkoitettujen määrien osalta, joten näitä määriä muutettiin virheellisesti asetuksen (EY) N:o 1363/95 5 artiklan 1 kohdassa; tämä säännös on näin ollen kumottava; jotta saavutetut oikeudet otettaisiin huomioon, tämä kumoaminen ei saa koskea tukia, joiden myöntämisestä on tehty päätös ennen tämän asetuksen voimaantuloa; tämän asetuksen voimaansaattamisen on tapahduttava viipymättä, jotta vältyttäisiin virheellisesti korotetun tuen liialliselta myöntämiseltä, ja tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (ETY) N:o 1035/72 14b artiklan 1 kohdassa säädetyn kiinteän lisätuen myöntämisen osalta asetuksen (ETY) N:o 790/89 1 artiklassa tarkoitetut määrät, jotka ovat 72,45, 84,53 ja 90,56 ecua, vastaavasti 72,06, 84,07 ja 90,07 ecun suuruisilla määrillä niiden tukien osalta, joiden myöntämisestä päätetään tämän asetuksen voimaantulon jälkeen. 2. Kumotaan asetuksen (EY) N:o 1363/95 5 artiklan 1 kohta. 2 artikla Kyseisen avun myöntämisen osalta vuonna 1993, 1994 tai 1995 jäsenvaltiot voivat korvata kyseiset määrät vastaavasti seuraavilla määrillä: - 71,07, 82,91 ja 88,84 ecua sellaisten tukien osalta, joiden myöntämistä koskeva päätös tehtiin vuonna 1993 ja - 72,06, 84,07 ja 90,07 ecua sellaisten tukien osalta, joiden myöntämistä koskeva päätös tehtiin vuosina 1994 tai 1995. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä syyskuuta 1997. Komission puolesta Franz FISCHLER Komission jäsen (1) EYVL L 387, 31.12.1992, s. 1 (2) EYVL L 22, 31.1.1995, s. 1 (3) EYVL L 118, 20.5.1972, s. 1 (4) EYVL L 132, 16.6.1995, s. 8 (5) EYVL L 85, 30.3.1989, s. 6 (6) EYVL L 297, 21.11.1996, s. 1